Holmenkollstafetten

Holmenkollstafetten er en gatestafett arrangert av Idrettsklubben Tjalve. Det er et av Norges største friidrettsarrangement i antall påmeldte, og blir avviklet i begynnelsen av mai de fleste år siden det første gang ble arrangert i 1923. Stafetten ble ikke arrangert i 1937 eller 1971 på grunn av ombygging av Bislett stadion. Heller ikke 1940 til 1945 ble Holmenkollstafetten arrangert, på grunn av  idrettens streik mot okkupasjonsmakten. I stedet ble den noe kortere Hird-stafetten arrangert av okkupasjonsmakten, med norske og tyske lag til stede—også den hadde start og slutt på Bislett.

I 2019 ble det satt deltagerrekord i stafetten, med  fullførende lag og   løpere.. Men i 2020 og 2021 ble stafetten avlyst grunnet covid-19. I 2022 kom stafetten tilbake med ca 45 000 løpere.

Stafetten er åpen for alle, så vel profesjonelle som bedriftsklasser.

I 1975 fikk kvinner lov til å delta for første gang. Fra 2006 ble det innført en individuell klasse. Fra 2010 ble det for første gang innført en klasse for funksjonshemmede.

Etappene
Hvor etappene starter/slutter kan endres fra år til år. Stafetten er fordelt på 15 etapper. Start og mål er inne på Bislett stadion for eliteklassene. For de øvrige klassene er start fra Knud Knudsens plass ved St. Hanshaugen. Stafetten er totalt ca. 18 km lang. 

 1. etappe (Start Bislett) 
Klasse F1, F2, F3, M1, F6, F7, F8, H1 og FH. Start: Utgangen av Nordre sving på Bislett. Veksling: Ved fotballmålet i Nordre sving på Bislett. Løype: 1200 m baneløp.1. etappe (Start St.Hanshaugen): 

Klasse A1, A2, A3, A4, A5, B1, B2, B3, B4, B5, B6, F4, F5, F9, F10, S1 og S2.  

Distanse: 1100 m 

Start: St. Hanshaugen (Knud Knudsens Plass)

Veksling: Louises gate.

Underlag: 1100 m på asfalt

Beregnet løpstid: 3 min. 15 sek. – 4min. 50 sek.

Beskrivelse: Etappen starter relativt flatt, men går fort over i motbakke. Her løpes det slakt oppover Geitmyrsveien til man runder toppen ca. 100 m før man svinger inn til venstre på Colletts gate. Da er det slak nedoverbakke helt frem til vekslingen i Louises gate.

Etappen passer best for: Dette er etappen for en kraftig type med god lår- og setemuskulatur. 

 2. etappe (Startet på Bislett) 
Klasse F1, F2, F3, M1, F6, F7, F8, H1 og FH. Start: Ved fotballmålet i Nordre sving på Bislett. Veksling: Pilestredet ved Wolffs gate. Løype: 1140 m, 100 m gress + asfalt.2. etappe (Startet på St.Hanshaugen) 

Klasse A1, A2, A3, A4, A5, B1, B2, B3, B4, B5, B6, F4, F5, F9, F10, S1 og S2.   

Distanse: 1070 m

Start: Louises gate 

Veksling: Pilestredet ved Wolffs gate

Underlag: 1070 m på asfalt

Beregnet løpstid: 3 min. 30 sek. – 4 min. 50 sek.

Beskrivelse: Det går slakt nedover Louises gate helt ned til rundkjøringen ved Bislett Bad. Det svinges så til høyre opp Pilestredet og «Norabakken». Til å begynne med er det slak motbakke i ca. 100 m før det virkelig stiger. Da er det 140 m bratt motbakke før man kommer på toppen og svinger til høyre videre inn Pilestredet. Her er det fortsatt oppoverbakke, men flater den ut noe inn mot vekslingen.

Etappen passer best for: Dette er etappen for dem med god utholdenhet og gjerne god lår- og setemuskulatur.

 3. etappe 
Start: Wolffs gate. Veksling: Wilhelm Færdens vei. Løype: 600 m på asfalt. Etappen starter med et flatt stykke på ca. 360 m. Deretter kommer en svak stigning på ca. 120 m. Etappen avsluttes med 140 m svak nedoverbakke. Løpsunderlag: Asfalt. 

 4. etappe 
Start: Wilhelm Færdens vei. Veksling: Forskningsparken i Gaustadalléen. Løype: 1700 m på asfalt. Løpstid: ca. 5 min. 10 sek. – 7 min. 50 sek. Etappen kalles "Berg og dal". Starter med ca. 150 m slak unnabakke, ca. 100 m flatt, 50 m stigning/flatt, 250 m stigning, 200 m flatt, og sving til høyre, slak stigning 300 m – 100 m flatt, ca. 100 m nedover/flatt, ca. 250 m jevn stigning, sving til venstre og ca. 200 m slakt nedover til veksling i Forskningsparken (ved Gaustadalléen 21). 

 5. etappe 
StartForskningsparkenVekslingVinderen i HolmenveienLøype1035 m på asfaltNormal løpstidca. 2 min. 50 sek. – 5 min. 00 sekBeskrivelse Etappen starter ved Gaustadalléen 21 og
 går svakt nedover ca. 235 m,
 hard høyresving – 200 m flatt,
 100 m bratt stigning,
 ca. 100 m slak stigning,
 ca. 300 m slak nedoverbakke og slak stigning,
 ca. 100 m frem til veksling.Transport til etappen T-bane nr. 3 (Storo), 4 (Ringen), 6 (Sognsvannsbanen) til Forskningsparken stasjon;
 trikk 17 eller 18 til Forskningsparken eller Gaustadalleen; eller 
 buss 23 til Gaustad.

 6. etappe 
Start: Vinderen i Holmenveien. Veksling: Stasjonsveien på Slemdal. Løype: 1300 m på asfalt. Normal løpstid: 4 min. 00 sek. – 6 min. 50 sek.
Beskrivelse: Etappen kalles også "Lille Besserud". Etappen starter med 150 m slak unnabakke, derpå 500 m stigning, 350 m lett stigning, 150 m stigning og avsluttes med 150 m flatt terreng. Start på Vinderen ved Torgny Segerstedts vei. Veksling ved Stasjonsveien på Slemdal. Transport til etappen: T-bane nr. 1 (Frognerseteren) til Vinderen stasjon. 

 7. etappe 
Start: Stasjonsveien på Slemdal. Veksling: Besserud. Løype: 1790 m på asfalt. Normal løpstid: 6 min. 00 sek. – 11 min. 00 sek.
Beskrivelse: Etappen blir også kalt "Store Besserud" eller "klatreetappen. Den starter med 350 m flatt/nedover, derpå 400 m slak stigning, 300 m flatt, 250 m stigning, 50 m nedover, 150 m sterk stigning, 50 m stigning, 150 m sterk stigning og avsluttes med 90 m flatt terreng.
Transport til etappen: T-bane nr. 1 (Frognerseteren) til Slemdal stasjon.

 8. etappe 
Start: Besserud. Veksling: Gressbanen. Løype: 1810 m på asfalt. Normal løpstid: 4 min. 00 sek. – 7 min. 30 sek.
Beskrivelse: Etappen blir også kalt "Utfor-etappen". Den starter med 1350 m sterk nedoverbakke og avsluttes med 450 m flat/slak utfor.
Transport til etappen: T-bane nr. 1 (Frognerseteren) til Besserud stasjon.

 9. etappe 
Start: Gressbanen. Veksling: Holmen bro. Løype: 650 m på asfalt. Normal løpstid: 1 min. 30 sek. – 2 min. 30 sek.
Beskrivelse: Etappen kalles også "Gressbanen". Etappen starter med 550 m lett nedover, deretter 100 m sterkt nedover. Løpsunderlag: Asfalt.
Transport til etappen: T-bane nr. 1 (Frognerseteren) til Slemdal stasjon. 

 10. etappe 
Start: Holmen bro. Veksling: Frognerparken. Løype: 2800 m på asfalt. Normal løpstid: 9 min. 00 sek. – 14 min. 00 sek.
Beskrivelse: Etappe 10 krysser ikke Smestadlokket som tidligere, men det løpes langs Ringveien nesten bort til brannstasjonen, under en fotgjenger-undergang der og så tilbake mot Monolittveien på oversiden av Smestaddammen. Deretter som tidligere, men vekslingen mellom 10. og 11. etappe er flyttet tilbake til Monolittveien 300 m før tidligere veksling. Det er en liten stigning på slutten av etappen.
Transport til etappen: T-bane nr. 2 (Østerås) eller nr. 3 (Kolsås) til Smestad stasjon.

 11. etappe 
Start: Frognerparken. Veksling: Nordraaks gate. Løype: 1520 m på grus og asfalt. Normal løpstid: 4 min. 30 sek. – 7 min. 30 sek.
Beskrivelse: Etappen begynner på lett grusvei og det løpes slakt utfor, over smal bru og krysser Halvdan Svartes gate v/Bymuseet. Løper så ned Nobels gate, skarpt venstre i Solheimsgata, – litt svingete til man krysser Frognerveien og videre en stigning i Nordraaks gate til veksling. Denne etappen begynner på grus, fortsetter med asfalt og litt brosten og så asfalt igjen.

 12. etappe 
Start: Nordraaks gate. Veksling: Arno Bergs plass. Løype: 390 meter på asfalt. Normal løpstid: 0 min. 50 sek. – 1 min. 30 sek.
Beskrivelse: Etappen går i Nordraaks gate, svinger sterkt høyre i Gyldenløves gate til veksling like før Løvenskiolds gate. Etappen går på asfalt og svakt nedover på slutten.

 13. etappe 
Start: Arno Bergs plass. Veksling: Camilla Collets vei. Løype: 1060 m på asfalt. Normal løpstid: 3 min. 00 sek. – 5 min. 30 sek.
Beskrivelse: Etappen går nedover Gyldenløves gate, inn i Colbjørnsens gate, videre til venstre i Skovveien til veksling i Camilla Colletts vei. Etappen starter med litt nedover og er deretter svakt oppover og tilslutt flat. Alt på asfalt.

 14. etappe 
Start: Camilla Collets vei. Veksling: Maratonporten. Løype: 720 m på asfalt. 
Beskrivelse: Denne etappen kalles "Sjarmøretappen". Etappen går rett frem i Josefines gate og svinger til høyre ved rundkjøringen ved Bislett. Derpå langs Bislett stadion i Bislettgata, frem til veksling utenfor Maratonporten. 

 15. etappe 
Start: Maratonporten. Mål: Hovedtribunen på Bislett Stadion. Løype: 600 m på tartandekke/asfalt. Normal løpstid: ca. 1 min. 30 sek. – 2 min. 20 sek.
Beskrivelse: Det løpes inn Maratonporten samt 500 m inne på Bislett. Løpsunderlag er grus og tartandekke.

 Liste over vinnere 
Vinnere av eliteklassen siden 2005.

 Vinnerlag eliteklassen Dato Klasse Vinnerlag Tid 7. mai2005 Menn IL Gular 47.41 Kvinner IK Tjalve 55.49 13. mai2006 Menn IL Gular 49.59 Kvinner SK Vidar 1. Lag 57.23 12. mai2007 Menn Hammarby IF 49.01 Kvinner IK Tjalve 57.42 10. mai2008 Menn Malmö AIF 48.30 Kvinner SK Vidar 1. Lag 59.49 9. mai2009 Menn IL Gular 49.37 Kvinner SK Vidar 1. Lag 58.55 8. mai2010 Menn IK Tjalve 48.04 Kvinner SK Vidar 1. Lag 55.31 14. mai2011 Menn IK Tjalve 49.48 Kvinner SK Vidar 1. Lag 58.54 14. mai2012 Menn IK Tjalve 50.09 Kvinner SK Vidar 1. Lag 58.48 10. mai2013 Menn IK Tjalve 50.05 Kvinner SK Vidar 1. Lag 59.05 10. mai2014 Menn IK Tjalve 50.07 Kvinner SK Vidar 60.02 9. mai2015 Menn IK Tjalve 49.56 Kvinner SK Vidar 60.11 7. mai2016 Menn IK Tjalve 50.28 Kvinner IK Tjalve 59.37 13. mai2017 Menn IL Gular 50.09 Kvinner IK Tjalve 59.38 5. mai2018 Menn IL Gular 50.09 Kvinner IL i BUL 60.0611. mai2019 Menn IL Gular 50.14 Kvinner IK Tjalve 60.2720202021 AVLYST14. mai2022MennIL Gular49.18KvinnerSK Vidar58.4713. mai2023 Menn Ull/Kisa Friidrett 48.44 Kvinner IK Tjalve 56.50

Referanser

Tjalve og Vidar vant Holmenkollstafetten 2011

 Eksterne lenker 
 www.holmenkollstafetten.no
 www.tjalve.no
 Video med etappebeskrivelse - www.youtube.com

Kategori:Sportsarrangementer i Oslo
Kategori:Holmenkollen
Kategori:Stafettløp
Kategori:Gateløp
Kategori:Friidrettsstevner i Norge
Kategori:Sport i bydel Vestre Aker